Halvsmellere

Aulonothroscus
 Cryptophthalma
 Pactopus
 Potergus
 Trixagus

Halvsmellere (Throscidae = Trixagidae) er en liten familie av biller som ligner på små smellere (Elateridae). De kan folde beina og antennene inn i groper på undersiden og får da en jevn overflate og kan ved første øyekast ligne på frø. Fem arter er funnet i Norge.

 Utseende 
Små biller (1,5 – 6 mm), rødbrune til svarte, kroppen avlang og noe flat, fint punktert og hårete. Hodet, brystskjoldet og dekkvingene slutter tett mot hverandre slik at hele billen får et jevnt, strømlinjeformet omriss. Hodet er dypt inntrukket i forbrystet og stikker seg lite fram. Fasettøynene er ovale, med grove fasetter, ofte mer eller mindre delt av en lengdelist i forkant.
Antennene er 11-leddete, de siste tre eller fire leddene er bredere enn de andre og danner en løs kølle. Brystskjoldet (pronotum) er tilnærmet firkantet, med tilbaketrukne bakhjørner. Dekkvingene er til sammen omtrent så brede som brystskjoldet, med fine lengdestriper. Beina er ganske korte, føttene kan foldest tilbake mot leggene og hele beina kan foldest inn i renner på undersiden av kroppen.

Larvene er tynnhudete (lite sklerotiserte), hodet er lite med fremstrakte kjever.

 Levevis 
Lite er kjent om økologien til disse billene. De voksne er mest aktive om kvelden, da de kan fanges på mange ulike måter. Man ser dem ikke ofte, men de kan være svært tallrike der de forekommer. Trolig er de matgeneralister som spiser ulike slags mugg og pollen. Larvene er tilsynelatende soppspisere, den vanligste europeiske arten (Trixagus dermestoides) har larver som lever av underjordiske sopper som danner sopprot (mykorrhiza) med ulike slags trær.
Andre arters larver kan finnes i soppinfisert råtten ved, i vissent gress eller i jord med kraftig soppvekst. De er også funnet i termitt-tuer.

 Systematisk inndeling - nordiske arter 
 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien halvsmellere, Throscidae (=Trixagidae)
 Slekten Aulonothroscus Horn, 1890
 Aulonothroscus laticollis (Rybinski, 1897) - funnet i Finland efter 142 års fravær i 2007http://www.luontoon.fi  
 Aulonothroscus brevicollis (Bonvouloir, 1859) – funnet i Finland
 Slketen Brachypsectra LeConte - ofte regnet som en egen familie, Brachypsectridae
 Slekten Captopus Li, Huang & Cai, 2021 (fossil)
 Slekten Cryptophthalma Cobos, 1982
 Slekten Electrothroscus Li, Huang & Cai, 2021 (fossil)
 Slekten Jaira Muona, 1993 (fossil)
 Slekten Pactopus LeConte, 1868
 Slekten Phyllocerus Lepeletier & Audinet-Serville, 1828 - oftere regnet til familien råtevedbiller, Eucnemidae
 Slekten Potergosoma Kovalev, Kirejtshuk & Azar, 2013 (fossil)
 Slekten Potergus Bonvouloir, 1871
 Slekten Pseudopactopus Li, Huang & Cai, 2021 (fossil)
 Slekten Pseudothroscus Muona, 2019 (fossil)
 Slekten Rhomboaspis Kovalev, Kirejtshuk & Azar, 2013 (fossil)
 Slekten Trixagus Kugelann, 1794 (= Throscus)
 enghalvsmeller Trixagus dermestoides (Linnaeus, 1767) – i Norge, vanlig
 kjølhalvsmeller Trixagus carinifrons (Bonvouloir, 1859) – funnet i Norge
 Trixagus duvali (Bonvouloir, 1859) – funnet i Sverige og Finland
 Trixagus obtusus (Curtis, 1827) – funnet i Danmark
 Trixagus caucasicus Reitter, 1921 – funnet i Sverige og Finland
 Slekten Tyrannothroscus Muona, 2019 (fossil)

 Referanser 

 Litteratur 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

 Eksterne lenker 

 Throscidae of Costa Rica
 Trixagus sp. - bilde
 Uidentifisert amerikansk art - bilde

Kategori:Biller
Kategori:Dyr formelt beskrevet av Francis de Laporte de Castelnau